open-index/open-wikipedia-markdown huggingface dataset:
First Nations University

**First Nations University** (**FNUniv**, epävirallinen suomennus *Ensimmäisten kansojen yliopisto*;  myös muodossa **First Nations University of Canada**) on Saskatchewanin provinssissa Kanadassa toimiva julkinen yliopisto. Se on hallinnollisesti Saskatchewanin intiaanihallinnon (Indian Governments of Saskatchewan, the Federation of Saskatchewan Indian Nations, FSIN) alainen organisaatio. Se on akateemisesti liittoutunut Reginan yliopiston (University of Regina) kanssa.

First Nations University perustettiin vuonna 1976 Reginan yliopiston yhteydessä toimivaksi korkeakouluksi ja toimi vuoteen 2003 saakka nimellä *Saskatchewan Indian Federated College*. 

Yliopistolla on kampusalue kolmessa eri kaupungissa Saskatchewanin provinssissa. Pääkampus sijaitsee Reginan yliopiston kampusalueella Reginassa. Tämän lisäksi yliopistossa on lisäksi Saskatoonin ja Prince Albertin kmapukset.
 

Yliopiston Reginan kampuksen päärakennuksen (2003) on suunnitellut kanadalainen arkkitehti Douglas Cardinal.
## Kuvia

First Nations University 4.jpg| First Nations Universityn päärakennus Reginan kaupungissa.


## Lähteet

## Aiheesta muualla
Ki Hajar Dewantara

**Raden Mas Soewardi Soerjaningrat** (EYD: **Suwardi Suryaningrat**); vuodesta 1922 lähtien tunnettu myös nimellä **Ki Hadjar Dewantara** (EYD: **Ki Hajar Dewantara**), voidaan kirjoittaa myös **Ki Hajar Dewantoro** tai **Ki Hadjar Dewantoro** (2. toukokuuta 1889 Yogyakarta – 26. huhtikuuta 1959 Yogyakarta), oli indonesialainen itsenäisyysliikkeen aktivisti, kirjailija, poliitikko ja ministeri. Hän työskenteli Alankomaiden siirtomaakaudella syntyperäisten indonesialaisten koulutuksen puolesta ja perusti Taman Siswa -koulujärjestelmän, joka kannusti nykyaikaistamista ja toisaalta edisti kotoperäistä indonesialaista kulttuuria.

## Elämäkerta
Dewantara opiskeli STOVIA:ssa, joka oli Bataviassa (nyk. Jakarta) toiminut Indonesian alkuperäisväestöön kuuluville opiskelijoille tarkoitettu lääketieteellinen oppilaitos. Opintojensa aikana hän tutustui muihin itsenäisyysmielisiin opiskelutovereihinsa, kuten Tjipto Mangoenkoesomoon ja R. Soetomoon. Vuonna 1912 Dewantara perusti yhdessä Douwes Dekkerin ja Mangoenkoesomon kanssa *Indische Partij* -järjestön ("Intialainen puolue"), josta tuli Itä-Intian ensimmäinen puolue. *Indische Partij* oli sosialistinen ja itsenäisyysmielinen puolue, joka ensimmäisenä ajoi ajatusta alueen täydellisestä itsenäisyydestä. Puolue taisteli rotusyrjintää vastaan ja sen ohjelmassa oli yhdistää kaikki alueelle asuvat etniset ryhmät yhteiseksi kansallisvaltioksi. Vuodesta 1910 Dewantara kirjoitti aktiivisesti artikkeleita sanomalehtiin ja käytti ensimmäisenä termiä Indonesia poliittisessa mielessä. Hänen poliittisiin kannanottoihinsa kuului vuonna 1913 julkaistu artikkeli *Als ik een Nederlander was* ("Jos olisin alankomaalainen"). Alankomaiden siirtomaahallinto yritti saada indonesialaisia osallistumaan tulevaan Alankomaiden satavuotisen itsenäisyyden juhlistamiseen, mitä Dewantara vastusti voimakkaasti artikkelissaan vedoten seikkaan, että indonesialaiset olivat puolestaan selvästi Alankomaiden siirtomaavallan alla.

Artikkelin seurauksena siirtomaahallinnon virkamiehet karkottivat hänet Alankomaihin, josta hän sai palata Jaavalle syyskuussa 1919. Dewantara alkoi kannattaa ajatusta koulutuksesta parhaana tapana vahvistaa indonesialaisia ja häneen vaikuttivat esimerkiksi italialaisen pedagogi Maria Montessorin ja intialaisen runoilija Rabindranath Tagoren teoriat. Ensimmäinen Taman Siswa -koulu avasi ovensa Jaavalla heinäkuussa 1922. Koulut painottivat perinteisiä jaavalaisia arvoja ja taitoja etenkin musiikin ja tanssin kautta. Näiden ohella opetettiin myös länsimaisia oppiaineita. Alankomaalainen siirtomaahallinto suhtautui kouluihin aluksi nihkeästi, mutta 1930-luvulla ne saivat rahoitusta siirtomaahallinnolta ja olivat levinneet ympäri Indonesian saaristoja. Dewantaro jatkoi Taman Siswa -koulujen johdossa toisen maailmansodan jälkeen ja hänen kuoltuaan Yogyakartassa 26. huhtikuuta 1959 hänet nimitettiin Indonesian kansallissankariksi.

## Lähteet
* 

### Viitteet

## Aiheesta muualla
Somebody Told Me

**Somebody Told Me** on yhdysvaltalaisen rockyhtye The Killersin kappale, joka julkaistiin toisena singlenä yhtyeen debyyttialbumilta *[[Hot Fuss]]*. ”Somebody Told Me” ylsi Yhdysvaltain Billboard 200-listalla parhaimmillaan sijalle 51.  ja Britannian singlelistalla sijalle 3.

## Kappaleet
### Britannian CD-julkaisu
# 
# 
# 

## Lähteet
Kotitalous

**Kotitalous** voi tarkoittaa ainakin seuraavia:
* kotitalous, talous- ja tilastotieteen käsite
* kotitalous, koulujen oppiaine
* *[[Kotitalous (aikakauslehti)|Kotitalous]]*, kotitalousalan aikakauslehti.
Kantakaupunki (Jyväskylä)

**Kantakaupunki** on Jyväskylän ensimmäinen suuralue. Kantakaupungin suuralueeseen kuuluvat Keskustan, Harjun, Puistolan, Lutakon, Mattilanpellon, Mäki-Matin, Kukkumäen, Nisulan, Taulumäen, Tourulan ja Mannilan kaupunginosat. 

Kantakaupungin suuralueella on kaupungin keskustan lisäksi Puistolan kaltaisia selkeästi ydinkeskustan jatkeeksi rakentuneita naapurustoja, mutta myös Mattilanpellon ja Viitaniemen tavoin varsinaisesta keskusta-alueesta erilleen tehtyä asuinaluetta ja lähiötäkin. Tosin täydennysrakentamisen myötä 2000-luvulle tultaessa on keskustan ja asumalähiöiden etäisyys supistunut ja rajasta tullut vähemmän selkeä. Kantakaupungin suuralueen kaupunginosista keskustasta etäisimpänä on Mannila, joka sijaitsee suuralueen pohjoislaidalla, Palokka-Puuppolan alueen kupeessa.

Kantakaupungin suuralueella on monia valtakunnallisesti merkittäviä rakennettuja kulttuuriympäristökohteita, kuten Älylän, Seminaarinmäen ja Viitaniemen asuinalueet, Rautpohjan funkkistalokortteli, yliopistoalueet, Harju ja Vesilinna. Ydinkeskustassa sijaitsee suurin osa Jyväskylän kauppakeskuksista, kuten Forum ja Sokkari. Suuralueella on myös muun muassa museoita ja kulttuuripalveluita, kuten kaupunginteatteri. Keski-Suomen sairaanhoitopiirin keskussairaala Nova sijaitsee suuralueen lounaisosassa Kukkumäessä. Jyväskylän kaikki yliopisto- ja ammattikorkeakoulurakennukset sijaitsevat Kantakaupungin suuralueella Ylistönrinteen kampusta lukuun ottamatta. Myös lähes kaikki kaupungin lukio- ja ammattiopistorakennukset sijaitsevat Kantakaupungin suuralueella.

Kantakaupungin suuralueella on 30 844 asukasta (vuonna 2021) ja sen pinta-ala on 13,5 neliökilometriä.

## Kuvia

Tiedosto:Jyväskylä Kauppakatu night.jpg|Jyväskylän ydinkeskustaa.
Tiedosto:Innova in Jyväskylä 2.jpg|Innova-rakennus Lutakossa.
Tiedosto:Kauppakatu in Jyväskylä3.jpg|Yläkaupunkina tunnettua aluetta kantakaupungilla.
Tiedosto:Taulumäki Church 2017.jpg|Taulumäen kirkko
Tiedosto:Jyvaskyla city library.jpg|Jyväskylän pääkirjasto
Tiedosto:Viitatorni 2013-04-25.jpg|Viitatorni Viitaniemen alueella.
Tiedosto:Apartment buildings in Rautpohja,Jyväskylä.JPG|Rautpohjan aluetta Mäki-Matissa.
Tiedosto:Jyväskylän ortodoksinen kirkko ylämäestä 20090415.jpg|Jyväskylän ortodoksinen kirkko
Tiedosto:University of Jyväskylä - C building.jpg|Jyväskylän yliopiston Seminaarenmäen kampusta.
Tiedosto:Lutakko 2.jpg|Lutakon kaupunginosaa.
Tiedosto:Harju, Jyväskylä.jpg|Neron portaat Harjulla.
Tiedosto:Hospital Nova 2.jpg|Keski-Suomen Sairaala Nova


## Lähteet

## Aiheesta muualla
Kotitalous (taloustiede)

**Kotitalous** on taloustieteessä ja kansantaloudellisten tilastojen laadinnassa kulutusta harjoittava talousyksikkö, jonka jäsenet tekevät hankintapäätöksiä yhdessä tai erikseen.

Suomessa Tilastokeskus määrittelee kotitalouden muodostuvan kaikista niistä henkilöistä, jotka asuvat ja ruokailevat yhdessä tai jotka muuten käyttävät yhdessä tulojaan. Tällöin kotitalouksiin kuuluvan väestön ulkopuolelle jäävät pysyvästi ulkomailla asuvat sekä laitoksissa (hoitolaitoksissa, vankiloissa ja sairaaloissa) asuvat.

## Asuntokunta
Kotitalouden käsitettä käytetään Suomessa ainoastaan haastattelututkimuksissa. Tilastokeskuksen käyttämä rekisteripohjainen käsite on *asuntokunta*, johon voi kuulua useampiakin kotitalouksia (ns. *kimppakämpät*). Asuntokunta muodostuu vakituisesti samassa asunnossa tai osoitteessa asuvista henkilöistä.

## Ruokakunta
Kansantalouden tilastojen ohella kotitalouden kaltaisia käsitteitä tarvitaan muun muassa yhteiskunnallisten tukien jakamisessa. Jääkaappiteoria on Suomessa 1990-luvulla kehitetty ajattelutapa, jota ainakin Kela käyttää yhä yleisen asumistuen jakoperusteena. Siinä *ruokakunnan* muodostavat ”yleensä samassa asunnossa asuvat henkilöt. Ruokakuntaan voi kuulua yksi tai useampi henkilö.”

## Kotitalous markkinoinnissa
Yritysten markkinoinnin suunnittelussa ja kuluttajien ostokäyttäytymisen tutkimuksessa kotitalous on yksi tärkeistä viiteryhmistä, joihin yksittäinen kuluttaja kuuluu. Kotitalouden jäsenet tekevät erilaisia hankintoja yhdessä tai erikseen, ja heillä voi olla erilaisia rooleja hankintaa mietittäessä. Joku kotitalouden (perheen tms.) jäsen voi olla tuotteen tai palvelun *käyttäjä*, joku toinen hankinnan *aloitteentekijä*, joku toinen hankintapäätökseen *vaikuttaja*, joku toinen varsinainen *ostaja* eli lopullisen ostopäätöksen tekijä. Yhden hengen taloudessa sama henkilö on näitä kaikkia, suuressa kotitaloudessa etenkin vaikuttajia voi olla useita. Perheen uuden auton tai uuden asunnon hankinnassa kuullaan usein kaikkia jäseniä – usein myös ystäviä ja tuttavia – kun taas rutiiniostoksissa kuten päivittäistavaroissa päätökset voi tehdä vain yksi aikuinen muilta kysymättä.

## Katso myös

* Kotitalous työnantajana
* Suomalainen kodin taloustiede

## Lähteet

## Aiheesta muualla
Halssila (suuralue)

**Halssila** on Jyväskylän kahdeksas suuralue. Halssilan suuralueeseen kuuluu ainoastaan Halssilan kaupunginosa.

Halssilan suuralueella on 6&nbsp;056 asukasta (vuonna 2015) ja sen pinta-ala on 8,3 neliökilometriä.

## Kuvia

Tiedosto:Halssilankirkko1.jpg|Halssilan kirkko
Tiedosto:Tuohimutka Halssila.jpg|Tuohimutkan aluetta
Tiedosto:Aittorinne ostoskeskus.jpg|Aittorinteen ostoskeskus
Tiedosto:Viherlandia 2016.jpg|Puutarhamyymälä Viherlandia


## Lähteet

## Aiheesta muualla
Kuohu-Vesanka

**Kuohu-Vesanka** on Jyväskylän kolmastoista suuralue. Suuralue muodostettiin vuoden 2009 alussa kuntaliitoksessa lakanneen Jyväskylän maalaiskunnan läntisimmästä osasta. Kuohu-Vesangan suuralueeseen kuuluvat Vesangan, Kuohun ja Varsalanperän kaupunginosat sekä Kuohu-Vesangan tilastoalue.

Kuohu-Vesangan suuralueella on 2&nbsp;349 asukasta (vuonna 2015) ja sen pinta-ala on 92,9 neliökilometriä.

## Lähteet
How It Feels to Be Something On

__NOTOC__
**How It Feels To Be Something On** on Sunny Day Real Estaten kolmas studioalbumi, joka julkaistiin 8. syyskuuta 1998 Sub Popin kautta.

## Kappaleet
#
#
#
#
#
#
#
#
#
#

## Arvostelut
* Pitchfork: 8.8/10

## Lähteet

## Aiheesta muualla
* How It Feels to Be Something On -discogs.com sivustolla
Kypärämäki-Kortepohja

**Kypärämäki-Kortepohja** on Jyväskylän toinen suuralue. Kypärämäki-Kortepohjan suuralue kattaa Kypärämäen, Savelan (jättäen Syrjälän pois) ja Kortepohjan kaupunginosien alueet. Myös Ruokkeen kaupunginosan itäosa sijaitsee suuralueella, mutta sen varsinainen asutus sijaitsee lähes kokonaan Kuohun-Vesangan suuralueella.

Kypärämäki-Kortepohjan suuralueella on 11&nbsp;941 asukasta (vuonna 2015) ja sen pinta-ala on 13,0 neliökilometriä.

Suuralueella on kerrostalolähiöitä sekä omakoti- ja rivitaloalueita. Alueen asuntokannasta 54,1&nbsp;% oli vuokra-asuntoja vuonna 2016.

## Kuvia

Tiedosto:Jyväskylä - Kypärätie 16, 14 and 12.jpg|Kypärämäen kaupunginosaa.
Tiedosto:S-Market Savela.jpg|Savelan S-market.
Tiedosto:Kortepohja 2018.jpg|Kortepohjan kaupunginosaa.


## Lähteet

## Aiheesta muualla
Arcadia 2001

**Emerson Arcadia 2001** on Emerson Radio-yhtiön vuonna  julkaisema toisen sukupolven pelikonsoli.

Emerson oli markkinoinut konsolia väittäen siinä olevan 24 kilotavua muistia, jonka paljastuminen vahingoitti Emersonin mainetta.

Arcadia 2001-konsolissa oli numeronäppäimistö ja ohjaimessa oli myös näppäimet clear ja enter. Konsolissa on näppäimiä, joilla voi valita vaikeustason tai pelityypin.

Konsolista julkaistiin yhteensopivia versioita eri maissa:
* Advision Home Arcade (ranska)
* Bandai Arcadia (japani)
* GiG Electronics Leonardo (italia)

## Tekniset tiedot
Laitteen tekniset tiedot:
* Suoritin: Signetics 2650
* RAM: 1 kilotavu
* Värien määrä: 8
* Näyttöresoluutio: 208x108

## Versiot
Luettelo eri versioista:


File:Hanimex HMG-2650 Tietokonemuseo.JPG|Hanimex HMG-2650
File:Intervision 2001 Tietokonemuseo.JPG|Intervision 2001


## Pelit

*3-D Bowling 
*3-D Raceway 
*3-D Soccer 
*Alien Invaders 
*Astro Invader
*American Football 
*Baseball
*Brain Quiz
*Breakaway
*Capture
*Cat Trax
*Crazy Gobbler
*Crazy Climber (julkaisematon)
*Escape
*Funky Fish
*Galaxian
*Grand Prix 3-D
*Grand Slam Tennis
*Hobo
*Home Squadron
*Horse Racing (plays similar to the Intellivision version)
*Jump Bug
*Jungler
*Kidou Senshi Gundamu (vain Japanissa)
*Math Logic
*Missile War
*Ocean Battle
*Pleiades
*RD2 Tank
*Red Clash
*Robot Killer (klooni Berzerk-pelistä)
*Route 16
*Soccer
*Space Attack
*Space Chess
*Space Mission
*Space Raiders
*Space Squadron
*Space Vultures
*Spiders
*Star Chess
*Super Bug
*Super Gobbler
*Tanks A Lot
*The End
*Turtles/Turpin

## Lähteet

## Aiheesta muualla
Lohikoski-Seppälänkangas

**Lohikoski-Seppälänkangas** on Jyväskylän kolmas suuralue. Suuralueeseen kuuluvat Lohikosken, Seppälänkankaan sekä Tyyppälän kaupunginosat ja suurin osa Ankeriasjärven kaupunginosasta. Suuralueen asutus sijoittuu suurimmalta osin Lohikosken kaupunginosan asuinalueisiin. Seppälänkangas on Heinälammen asuinaluetta lukuun ottamatta teollisuusaluetta, ja ennen vuoden 2009 kuntaliitosta Jyväskylän maalaiskuntaan kuuluneet Tyyppälä ja Ankeriasjärvi ovat pinta-aloiltaan enimmäkseen metsää.

Lohikoski-Seppälänkankaan suuralueella on 4&nbsp;706 asukasta (vuonna 2015) ja sen pinta-ala on 8,3 neliökilometriä.

## Kuvia

Tiedosto:Lohikoski.jpg|Lohikosken kaupunginosaa.
Tiedosto:Jyväskylä - Valio.jpg|Valion tehdas Seppälänkankaan kaupunginosassa.
Tiedosto:Heinämutka, Jyväskylä.jpg|Heinälammen asuinaluetta.


## Lähteet

## Aiheesta muualla
Kotitalous (aikakauslehti)

**Kotitalous** on Kotitalousopettajien liiton omistaman Suomen Kotitalouslehti Oy:n julkaisema aikakauslehti, joka kuvaa itseään ”kotitalous-, kuluttaja- ja ravitsemisalan ammattilehdeksi”. Vuodesta 1952 ilmestynyttä lehteä julkaistaan vuonna 2017 neljästi vuodessa 2&nbsp;500 kappaleen painoksena. Noin 90 prosenttia *Kotitalous*-lehden lukijoista toimi aktiivisesti työelämässä tai opiskeli alaa. Kolmannes lukijoista oli alle 35-vuotiaita.

## Historiaa
*Kotitalous*-lehden historia juontaa vuonna 1937 perustettuun *Kotitalousopetus*-lehteen, jota alkoi julkaista vuonna 1937 Maataloudellinen kotitalousopetusseura. Vuonna 1941 toiseksi julkaisijaksi tuli Kotitalousopetusseura, jonka nimeksi tuli myöhemmin Koti- ja laitostalousalan opettajat ry ja sitten nykyinen Kotitalousopettajat ry. Samalla lehti muuttui tilattavaksi koti- ja suurtalousalan ammattilehdeksi. Vuonna 1951 otettiin käyttöön nykyinen nimi *Kotitalous*. 1990-luvulla lehden julkaisijoina olivat pari vuotta myös Suomen dieteetikkoyhdistys ja Suomen ravitsemusterapeuttiyhdistys. Jossain vaiheessa julkaisijoihin on kuulunut myös vuonna 1953 perustettu Agronomiliiton koulutusalayhdistys Kotitalouden kandidaatit, jonka nykyinen nimi on Kuluttajaekonomistit ja teknologit Cotes ry.. Nykyisin julkaisijana on Kotitalousopettajien liitto ry:n omistama Suomen Kotitalouslehti Oy.

Aiempi samanniminen lehti oli Söderströmin vuonna 1934 neljän numeron verran julkaisema *Kotitalous*.

## Päätoimittajia
*Katri Antila 1938–1942
*Kerttu Wartiainen (o.s. Olsoni, myöh. Olsonen) 1943–1953
*Aino Lampinen 1954–1969
*Maija Pekkarinen 1970–1973
*Marjatta Turkka 1974–1979
*Leena Löyttyniemi 1979–1999
*Auli Puhakka 2000–2004
*Mirja Hannula 2004–2005
* Riitta Cederberg 2006–2011
*Anneli Rantamäki 2012–

## Lähteet

## Aiheesta muualla
*Uusimman lehden sisällysluettelo  Kotitalousopettajat.fi-sivustolla
Junk of the Heart

**Junk of the Heart** on brittiläisen poprock-yhtye The Kooksin kolmas studioalbumi, joka julkaistiin syyskuussa 2011. Albumi ylsi Britannian albumilistalla parhaimmillaan sijalle 10. ja Yhdysvaltain Billboard 200-listan sijalle 68. *Junk of the Heartilta* julkaistiin singlenä kappaleet ”Is It Me”, ”Junk of the Heart (Happy)” ja ”Rosie”.

## Kappaleet

## Arvostelut
* AllMusic: 
* *[[The Guardian]]*: 

## Lähteet
Luettelo diplomaattisista edustustoista Saudi-Arabiassa

Tämä on **luettelo diplomaattisista edustustoista [[Saudi-Arabia]]ssa**. Tällä hetkellä Riadissa on 104  suurlähetystöä.Useiden maiden suurlähetystöt ovat akkreditoituja muualta. Lisäksi monet maat pitävät konsulaatteja muissa Saudi-Arabian kaupungeissa, kuten Jeddahissa ja Dhahranissa. 

## Suurlähetystöt Riadissa

## Muut diplomaattitoimistot Riadissa
* (edustusto Sveitsin suurlähetystön yhdeydessä)
* (Taipein talous- ja kulttuuritoimisto)
* (valtuuskunta)

## Konsulaatit

### Pääkonsulaatit [[Dhahran]]issa
*

### Pääkonsulaatit [[Jeddah]]ssa

## Akkreditoidut suurlähetystöt

## Lähteet
Viaurin viadukti

**Viaurin viadukti** () on rautatiesilta, joka ylittää Viaur-joen laakson eteläisessä Ranskassa Aveyronin ja Tarnin departementtien rajalla. Vuonna 1887 käydyn suunnittelukilpailun voitti insinööri Paul Bodin Société de construction des Batignolles -yhtymästä. Silta rakennettiin vuosina 1895–1902, ja se vihittiin käyttöön 5. lokakuuta 1903. Silta on 460 metriä pitkä ja se koostuu kahdesta symmetrisestä puolikkaasta, jotka muodostavat sillan keskelle 200 metriä leveän kaaren. Silta on historiallinen monumentti ja yksi merkittävimmistä 1800-luvun ranskalaisista teräsrakennelmista Eiffel-tornin ja Garabitin viaduktin lisäksi.


Tiedosto:Viaduc_du_Viaur_(vue_générale).jpg|Yleisnäkymä sillasta.
Tiedosto:Viaduc_du_Viaur_vue_to_center_bearing_03_08.jpg|Sillanpuolikkaiden liitoskappale.
Tiedosto:Viaduc_du_Viaur_vue_from_west_01_08.jpg|Silta lännestä päin katsottuna.


## Lähteet

## Aiheesta muualla
Memotech MTX

**Memotech MTX** oli brittiläisen Memotechin valmistama mikrotietokone. Tietokone julkaistiin kesäkuussa 1983.

Tietokoneesta oli kaksi mallia: MTX 500 ja MTX 512. Molemmissa malleissa oli Zilog Z80A-suoritin ja mallista riippuen joko 32 tai 64 kilotavua keskusmuistia. Tietokone kykeni näyttämään 16 eri väriä.

Tietokoneelle julkaistiin seuraaja Memotech RS 128.

## Kehitys
Tietokoneen suunnittelivat Robert Branton ja Geoff Boyd.

Tietokone suunniteltiin aikana, jolloin brittiläiset mikrotietokoneet kävivät hyvin kaupaksi, mutta markkinat supistuivat huomattavasti pian julkaisun jälkeen.

## Lähteet

## Aiheesta muualla
* http://www.retrogamingcollector.com/Retro-Computers/MemotechMTX512.html
* http://www.primrosebank.net/computers/mtx/mtxmanuals.htm#hardware
Geoffrey Kirui

**Geoffrey Kipkorir Kirui** (s. 16. helmikuuta 1993) on kenialainen kestävyysjuoksija ja miesten maratonin maailmanmestari 2017.

Kirui voitti kultaa 10&nbsp;000&nbsp;metrillä vuoden 2011 nuorten yleisurheilun Afrikan mestaruuskisoissa. Vuonna 2012 hän voitti pronssia yleisurheilun alle 20-vuotiaiden maailmanmestaruuskisoissa 10 000 metrin juoksussa. Maastojuoksun maailmanmestaruuskilpailuissa 2013 hän sijoittui henkilökohtaisessa kilpailussa 15:nneksi ja sai joukkuekilpailussa pronssia. Hän sijoittui Afrikan kisoissa 2015 viidenneksi 10&nbsp;000&nbsp;metrillä.

Kirui voitti vuoden 2017 Bostonin maratonin ajalla 2.09.37 ja sai myöhemmin samana vuonna kultaa yleisurheilun maailmanmestaruuskilpailuissa ajalla 2.08.27. Hän oli Bostonin maratonilla toinen 2018. Dohan MM-maratonilla hän sijoittui 14:nneksi.

## Henkilökohtaiset ennätykset

## Lähteet
* 

### Viitteet
Aalto Pankkiiriliike

**Aalto Pankkiiriliike Oy** on vuonna 2005 aloittanut, avainhenkilöstönsä omistama sijoituspalveluyritys.  

Aalto ilmoittaa olevansa Sijoittajien Korvausrahaston jäsen ja finanssivalvonnan valvonnassa sekä tarjoavansa rahastosijoittamista, sijoitusvakuutuksia, strukturoituja tuotteita ja omaisuudenhoitoa.

Aalto on hakenut toimilupansa peruuttamista. Asiakkaansa se myi vuonna 2017 Elite Varainhoidolle.

## Historia
Aalto Pankkiiriliike oli vuosina 2008–2016 nimeltään **Elina-pankkiiriliike Oy**, Sisaryritys Akseli Finanssipalvelut meni vuonna 2009 konkurssiin nimellä "AFI Espoo". Omistajat ovat pyörittäneet toimintaa monta vuosikymmentä eri yritysnimillä.

Syksyllä 2016 Elina-pankkiiriliike ilmoitti toimivansa jatkossa Aalto-nimellä osana Aalto-ryhmää, johon kuuluisi myös Aalto Capital. Aalto Capitalin hallintojohtaja Ari Tammisen mukaan puhuttu yhteistyö ei kuitenkaan toteutunut eikä yrityksillä ei ole mitään tekemistä keskenään. 

## Omistus
Aalto Pankkiiriliikkeen enemmistöomistaja on Totti Lintu. Timo Jormalainen ja Jerker Forsström ovat vähemmistöomistajia. 

## Sijoitusriitoja
Vuosina 2015–2017 arvopaperilautakunta suositteli kolmesti Aalto Pankkiiriliikkeen hyvittämään asiakkaille näiden sijoitustappioita. Aalto toimii SEB:n asiamiehenä. SEB sopi vuonna 2016 kaikkien jakelijoiden kanssa, että eivät enää myy warranteja, jotka ovat hyvin korkeariskisiä.

*Helsingin Sanomien* artikkelin mukaan Aalto Pankkiiriliikkeen asiakkaille on valehdeltu tuotteiden ominaisuuksista ja että heiltä on hävinnyt kymmeniätuhansia euroja huonojen neuvojen ja suurten palkkioiden vuoksi.

Finanssivalvonta antoi Aalto Pankkiiriliikkeelle julkisen huomautuksen ja 20 000 euron seuraamusmaksun laiminlyönneistä vuonna 2018. Laiminlyönnit koskivat strukturoitujen sijoitustuotteiden myyntiä iäkkäille asiakkaille. Finanssivalvonta oli havainnut tarkastuksissa useita laiminlyöntejä tietojen antamisessa yli 65-vuotiaille ei-ammattimaisille asiakkaille.

## Lähteet
Vororotti

**Vororotti** on rotko lounaisessa Keski-Suomessa Jämsän keskustan länsipuolella. Matkaa Jämsän keskustaajamaan on noin 11 kilometriä.

## Geologia
Vororotin rotko on verraten jylhä valtavine irtolohkareineen, kapeine kalliosolineen ja louhikkoineen.

## Historia
Vororotin nimi viittaa rosvoveljeksiin, jotka piileksivät rotkon piiloluolassa 1800-luvun lopulla. Vororotin piiloluolan seinämillä on nykyäänkin havaittavissa rosvojen nuotiotulen jättämiä nokijälkiä. Ennen kristinuskoa Vororotti on saattanut olla palvontapaikka, sillä sen kallion laelta löydettyjen pienten kuoppien on tulkittu olleen Ukon palvontaan käytettyjä uhrikuppeja. Sana *rotti* (myös *krotti*) tarkoittaa muun muassa rotkoa tai kuoppaa.

Tarun mukaan venäläiset vainoajat kätkivät isonvihan aikana ryöstösaaliitaan Vororotin kallioiden suojiin.

## Muuta
Vororotin läheisyydessä sijaitsee myös kaksi muuta merkittävää rotkoa: Onkirotti ja Mullikkarotti.

## Lähteet
*

### Viitteet
Markku Tuuli

**Markku Tuuli** (29. tammikuuta 1945 – 26. kesäkuuta 1983) oli suomalainen elokuvakriitikko ja -toimittaja sekä tietokirjailija. Hänen erityinen kiinnostuksen kohteensa oli itäeurooppalainen elokuva, josta hän kirjoitti kaksi tietokirjaa Suomen elokuvasäätiön julkaisusarjaan. Pisimpään Tuuli kirjoitti elokuva-arvosteluja *[[Katso]]*-lehteen. Elokuvan lisäksi Tuuli kirjoitti rockmusiikista.

Tuuli kiinnostui elokuvista syvällisesti jo teinivuosinaan Kouvolassa, ja harrastus muuttui työksi hänen muutettua Helsinkiin opiskelemaan. Vuonna 1965 hän aloitti *[[Ilta-Sanomat|Ilta-Sanomien]]* ja 1967 *[[Uusi Suomi|Uuden Suomen]]* elokuva-avustajana. Vuonna 1967 hän aloitti myös *Katso*-lehden elokuva-arvostelijana. 1970-luvun alussa hän kirjoitti myös musiikkilehti *[[Musa (aikakauslehti)|Musaan]]*. Vuosina 1972–1980 hän laati *[[Mitä missä milloin]]* -vuosikirjojen elokuvakatsaukset. Hän vieraili tuomaristojen jäsenenä Bulgarian Varnan elokuvafestivaaleilla ja Tampereen lyhytelokuvajuhlilla.

Tuuli teki töitä myös radiolle, kuten neliosaisen ohjelmasarjan *Elokuva ja todellisuus*. Television puolella hän käsikirjoitti *[[Iltatähti (musiikkiohjelma)|Iltatähti]]*-musiikkiohjelmaa syksyllä 1981.

Markku Tuuli kuoli äkilliseen sairauskohtaukseen 38-vuotiaana kesäkuussa 1983.

## Teoksia
**Hiljaisuus ja huuto : unkarilainen elokuva tänään*. Suomen elokuvasäätiö, 1978. .
**Maisema taistelun jälkeen : elokuva uutta Puolaa rakentamassa*. Suomen elokuvasäätiö, 1981. .

## Lähteet
Borg/McEnroe

**Borg/McEnroe** () on vuonna 2017 ensi-iltansa saanut elämäkerrallinen urheiludraamaelokuva, jonka on ohjannut Janus Metz. Elokuva on kansainvälinen yhteistuotanto ja se kertoo kahden 1980-luvun huipputennispelaajan Björn Borgin ja John McEnroen välisestä taistosta, joka huipentuu vuoden 1980 Wimbledonin tennisturnaukseen. Elokuvan pääosia esittävät Sverrir Gudnason, Shia LaBeouf, Stellan Skarsgård, Tuva Novotny ja Robert Emms.

*Borg/McEnroe* sai ensi-iltansa 7. syyskuuta 2017 Toronton elokuvajuhlilla, joilla se oli avajaiselokuva.

## Tuotanto
Elokuvan Wimbledon-kohtauksiin tarvittavia tennisottelun ääniä tallensi foley-artisti Heikki Kossi Veli Paloheimon ja Tuomas Ketolan kanssa yksityisellä nurmikentällä Kangasalla. Paloheimo myös valmensi näyttelijöitä yhdessä Jarkko Niemisen kanssa. Nieminen puolestaan vastasi tenniskohtausten sijaisnäyttelijöiden valinnasta.

## Arvosteluja

## Lähteet

## Aiheesta muualla
* 
*
Listen (The Kooksin albumi)

**Listen** on brittiläisen poprock-yhtye The Kooksin neljäs studioalbumi, joka julkaistiin syyskuussa 2014. Albumi ylsi Britannian albumilistalla parhaimmillaan sijalle 16. ja Yhdysvaltain Billboard 200-listan sijalle 85. Albumilta julkaistiin singlenä viisi kappaletta.

## Kappaleet

## Arvostelut
* AllMusic: 
* *[[The Guardian]]*: 

## Lähteet
Atikamekw

**Atikamekw** (atikamekwiksi *atikamekw iriniwok*) on Kanadan Quebecissa virtaavan Saint-Maurice -joen yläjuoksun Bouclierin seudun creeintiaanien vuonna 1972 käyttöön ottama, intiaaniperinteessä ainakin jo 1600-luvulla käytetty nimitys intiaanikansasta (heimosta), joka merkitykseltään viittaa myös seudulta pyydettyyn sillisiikaan (Coregonus clupeaformis). Tätä ennen, vuodesta 1697 lähtien asukkaista oli käytetty taustaltaan epäselvää ranskankielistä nimitystä. Nykyään sanaa atikamekw käytetään sekä tästä Quebecin intiaanikansasta, että kielestä jota he puhuvat.

Enemmistöltään atikamekweista koostuvia intiaaniyhteisöjä ovat:
* Manawan, (Lanaudièren aluekunta);
* Obedjiwan, (Mauricien aluekunta);
* Wemotaci, (Mauricien aluekunta) ja
* Coucoucache, (enklaavi La Tuquen kaupungin sisällä Mauricien aluekunnassa, viime vuosina ei pysyvää asutusta).

Atikamekwien heimoneuvosto () kokoontuu La Tuquen kaupungissa; neuvoston päällikkönä toimii Constant Awashish.

Atikamekw (SIL-koodi: atj) on eräs algonkin-kielistä, ja sitä voidaan pitää eräänä cree-kielen murteena tai omana kielenään. Kielen rakenne muistuttaa ranskan kielen rakennetta, mutta sanasto on omaa. Atikamekwinkielinen Wikipedia toimii osaltaan välineenä intiaaniyhteisön kielen säilyttämisessä ja kehittämisessä.

## Kuvia

Kuva:Nitaskinan Map.png|Nitaskinan (väritetty alue) on atikamekwien perinteinen asuinalue Quebecin eteläosassa, sekä siellä sijaitsevat kolme atikamekw-reservaattia.
Kuva:Village de Manawan.jpg|Manawanin kylä, erään atikamekw-yhteisön keskus.
Kuva:Constant Awashish - Assermentation.jpg|Constant Awashish, atikamekwien neuvoston (Conseil de la Nation Atikamekw, CNA) päällikkö (2014).


## Lähteet

## Aiheesta muualla

* L'histoire des Atikamekw , wemotaci.com 
* Marco Bélair-Cirino, 9.9.2014 Les Attikameks s’attaquent à l’indifférence de Québec, ledevoir.com 
* The Atikamekw pass declaration of sovereignty, ask "nation-to-nation" negotiation with Quebec, 10.9.2014, nationalia.info 
*Audrey Tremblay, 26 juin 2014 Le jugement de la Cour suprême bien accueilli par la nation atikamekw , lapresse.ca 
*Tribal Council Detail, via web.archive.org, ainc-inac.gc.ca 
*Conseil des Atikamekw d'Opitciwan Site, opitciwan.ca
Kauniainen (Suoniemi)

**Kauniainen** on kylä entisen Suoniemen kunnan alueella Nokialla. Kauniaisten kylä sijaitsee maastokartan mukaan Suoniemen pohjoisosassa valtatien 11 pohjoispuolella.

Kauniaisten kartano on valtakunnallisesti merkittävä rakennettu kulttuuriympäristö. Kartano sijaitsee yhdystien 2505 eteläpuolella ja Tampere–Pori-rata kulkee kartanon eteläpuolelta. Kartanon edustalla on Kuloveteen kuuluva Kauniaistenlahti.

## Lähteet

## Aiheesta muualla
* Kuloveden Kylät ry
Juan José Flores

**Juan José Flores** (1800 Puerto Cabello, Venezuela – 1864 Guayaquil, Ecuador) oli ecuadorilainen sotilas ja valtiomies. Hän toimi maansa presidenttinä 1830–1834 ja uudelleen 1839–1845.

Hän taisteli Simon Bolivarin joukoissa, ja nautti Bolivarin arvostusta. Hänet nimitettiin Paston alueen komentajaksi 1824, ja Suur-Kolumbian eteläisen osan komentajaksi 1826, asemapaikkanaan Quito. Alueen asukkaiden tuella hän irrotti eteläosat Suur-Kolumbiasta, ja muodosti näin Ecuadorin valtion.

Flores ajoi läpi asetuksen, jonka mukaan hän sai Ecuadorin kansalaisuuden, koska meni naimisiin ecuadorilaisen vaimon kanssa. Näin hän saattoi hakea maan presidentiksi vuonna 1830, ja hallitsikin sen poliittista kenttää 15 vuoden ajan. Perustuslainmuutokset oikeuttivat hänet uusiin kausiin, mutta vuonna 1845 hän joutui väistymään.

Erotettu presidentti lähti Eurooppaan, missä hän alkoi valmistella aseellista maihinnousua Ecuadoriin ja haki sille tukea useilta eurooppalaislta valtioilta. Muut Amerikan valtiot estivät suunnitelman toteuttamisen. Flores palasi Etelä-Amerikkaan ja asettui synnyinmaahansa Venezuelaan, luopui Ecuadorn kansalaisuudesta ja omistautui jälleen sotilasuralle. Vuonna 1858 entinen vihollinen Gabriel García Moreno kutsui Floresin johtaman Ecuadorin joukkoja maan eteläosissa puhjenneiden levottomuuksien tukahduttamisessa.

## Lähteet
Acton Centralin rautatieasema

**Acton Centralin rautatieasema** on London Overgroundin asema Ealingin kaupunkipiirissä Lontoossa. Se sijaitsee North London Linen varrella South Actonin ja Willesden Junctionin asemien välissä, Oyster-vyöhykkeellä 3.

Asema avattiin 1. elokuuta 1853 nimellä **Acton**. Nykyinen nimi otettiin käyttöön 1. marraskuuta 1925. Asemaa käytti hieman yli 1,9 miljoonaa matkustajaa kaudella 2017–2018.

## Lähteet
* 

### Viitteet
Olen utelias – keltainen

**Olen utelias – keltainen** (*Jag är nyfiken – en film i gult*) on Vilgot Sjömanin käsikirjoittama ja ohjaama ruotsalainen elokuva vuodelta 1967. Kollaasimainen, draamaa ja dokumenttimateriaalia sekoittava, yhteiskunnallisesti kantaa ottamaan pyrkivä elokuva tehtiin yhtä aikaa sen rinnakkaisteoksen  *[[Olen utelias – sininen]]* kanssa, ja elokuvasarja tuli kansainvälisesti tunnetuksi rohkeiden seksikohtaustensa takia. Elokuvat pönkittivät Ruotsin tuolloista mainetta ”vapaan seksuaalisuuden” maana.

## Juoni
Teatterikoululainen (itseään esittävä Lena Nyman) asuu yhdessä elokuvaohjaajan kanssa, joka haluaa tehdä yhteiskunnallisen elokuvan. Mies lähettää tytön kaupungille mukanaan mikrofoni ja nauhuri, jotta hän voisi haastatella ohikulkijoita elämän tärkeimmistä asioista – seksistä ja politiikasta. 

## Vastaanotto
Elokuva vapautui Suomessa sensuurista vuonna 1970 ja sai teatteriensi-iltansa 30 sekuntia lyhennettynä. *Helsingin Sanomien* Paula Talaskivi piti sitä  ärsyttävänä ja lapsellisena, suorastaan vastenmielisenäkin. Hänestä Jörn Donnerin itsensäpaljastelu ei ole mitään verrattuna Vilgot Sjömanin karkeaan tyypittelyyn elokuvaohjaajasta, eli itsestään. Hänestä myös Lena Nymanin esittämä, itseään kaikille tarjoileva naishahmo antaa sukupuolestaan omituisen kuvan.

## Lähteet

## Aiheesta muualla
*
*
Yhdysvaltain perustuslain kahdeksas lisäys

**Yhdysvaltain perustuslain kahdeksas lisäys** on järjestyksessään kahdeksas Yhdysvaltain perustuslakiin tehty lisäys. Se on osa niin kutsuttuja Bill of Rights -lisäyksiä. Lisäyksessä käsitellään oikeusjärjestelmää. Se kieltää ylenmääräisten takuusummien määräämisen rikoksesta syytetyille, ylenmääräisten sakkojen määräämisen sekä julmat ja epätavalliset rangaistukset.

Kahdeksannen lisäyksen sisältö on hyvin tulkinnanvarainen, ja Yhdysvaltain korkein oikeus onkin käsitellyt useita tapauksia siihen liittyen. Esimerkiksi kuolemantuomion suhde kahdeksanteen lisäykseen on ollut useita kertoja korkeimman oikeuden käsiteltävänä, koska ihmisten käsitykset "julmista ja epätavallisista" rangaistuksista ovat muuttuneet aikojen saatossa.

## Teksti

Suomennos:

Kahdeksannen lisäyksen teksti on lainattu lähes sanasta sanaan Englannin Bill of Rights -laeista (1689).:

## Lähteet
Maaselkä

**Maaselkä** voi tarkoittaa seuraavia:

* Maaselkä, paikallislehti Haapajärvellä ja Reisjärvellä
* Maaselkä, rautatieasema Karhumäen piirissä Karjalan tasavallassa
* Karjalan Maaselkä, kylä Karhumäen piirissä Karjalan tasavallassa
* Meri-Maaselkä, asutus Karhumäen piirissä Karjalan tasavallassa

## Katso myös
* Maanselkä
Eloy Alfaro

**José Eloy Alfaro Delgado** (25. kesäkuuta 1842 – 28. tammikuuta 1912) oli Ecuadorin presidentti 1895–1901 ja 1906–1911.

Alfaro oli vakaumuksellinen liberaali, josta tuli jo nuorena yksi konservatiivisen presidentin Gabriel Garcia Morenon (1821–1875) vastustajista. Epäonnistuneen kapinan jälkeen Alfaro lähti maanpakoon Panamaan. Siellä hän nai varakkaan perijättären, jonka omaisuudella rahoitettiin tulevia vallankumoushankkeita. Morenon salamurhan jälkeen Alfaro kapinoi maltillista liberaalia Ignacio de Veintemillaa vastaa; kaappausyritykset vuosina 1876 ja 1883 epäonnistuivat. Vuonna 1895 Alfaro syrjäytti presidentti Vicente Lucio Salazarin ja nousi maan diktaattoriksi. Hän vakuutti perustuslakia säätävän kansalliskokouksen, joka teki hänestä virallisen presidentin.

Alfaro uskoi modernisoinnin olevan välttämätöntä, ja rakennutti rautatien pääkaupunki Quitosta Guayaquilin satamaan. Hän luopui vallasta 1901 kenraali Leonidas Plazan hyväksi, mutta ei ollut tyytyväinen Plazan seuraajaan vaan järjesti uuden vallankaappauksen vuonna 1905.

Vuoden 1910 vaalit voitti täpärästi Alfaron suosikki Emilio Estrada, ja Alfaro käski hänen erota. Vallankaappaukset seurasivat toisiaan. Alfaro joutui vankilaan, josta väkijoukko sieppasi hänet ja ampui kuoliaaksi vuonna 1912.

## Lähteet

## Aiheesta muualla
Dickie Hemric

**Ned Dixon ”Dickie” Hemric** (29. elokuuta 1933 Jonesville, Pohjois-Carolina – 3. elokuuta 2017 Akron, Ohio) oli yhdysvaltalainen koripalloilija.

Hemric pelasi vuodet 1951–1955 Wake Forest Universityn joukkueessa tehden useita konferenssinsa ACC:n pitkäikäisiä tilastoennätyksiä. Muun muassa hänen piste-ennätyksensä rikkoi J. J. Redick vasta vuonna 2006. Boston Celtics varasi Hemricin NBA:han  kymmenennellä vuorolla. Hemric pelasi Celticsissä kaksi kautta ja voitti NBA:n mestaruuden vuonna 1957. Hemric kuoli Akronissa 3. elokuuta 2017, viikkoja ennen 84-vuotissyntymäpäiväänsä.

## Lähteet
* Dick Hemric Stats Basketball-Reference.com 
* Dickie Hemric College Stats College Basketball at the Sports-Reference.com 

### Viitteet

## Aiheesta muualla
Toivo Rantala

**Toivo Ensio Rantala** (25. toukokuuta 1908 – 3. huhtikuuta 2016) oli suomalainen henkilö. Rantala oli kuollessaan 107-vuotiaana Suomen siihen mennessä vanhimmaksi elänyt toisen maailmansodan veteraani.

## Lähteet
Anni Suominen

**Anni Suominen** (s. 22. toukokuuta 1992) on suomalainen este-, kestävyys- ja keskimatkojen juoksija. Nuorempana hän juoksi myös aitoja ja hyppäsi kolmiloikkaa. Suominen edustaa Raision Kuulaa ja häntä valmentaa Kimmo Knaapi.

Suominen voitti Kalevan kisoissa pronssia vuonna 2017 Seinäjoella 3&nbsp;000 metrin estejuoksussa ennätyksellään 10.33,25. Samoissa kilpailuissa hän sijoittui kuudenneksi 1&nbsp;500 metrin juoksussa ja 11:nneksi 5&nbsp;000 metrin juoksussa. Vuoden 2009 Kalevan kisoissa Espoossa hän sijoittui seitsemänneksi 400 metrin aitajuoksussa. Viestijuoksun Suomen-mestaruuskilpailuissa Suominen on sijoittunut pronssille Raision Kuulan joukkueessa 4 × 800 metrin viestijuoksussa vuosina 2009 ja 2010.

Suominen sijoittui 3&nbsp;000&nbsp;metrin estejuoksussa kuudenneksi Suomi–Ruotsi-maaottelussa 2017.

## Henkilökohtaiset ennätykset

Lähde

## Lähteet
Komos

**Komos** (, ) voi viitata seuraaviin:

* komos, antiikin Kreikassa juhliin liittynyt riehakas kulkue
* Komos, kreikkalaisessa mytologiassa juhlien ja remuamisen jumala

* *[[Comus (naamionäytelmä)|Comus]]*, John Miltonin naamionäytelmä vuodelta 1634
* HMS ''Comus'', Britannian kuninkaallisen laivaston aluksia:
** HMS ''Comus'' (1806), sluuppi
** HMS ''Comus'' (1828), sluuppi
** HMS ''Comus'' (1878), korvetti
** HMS ''Comus'' (1914), C-luokan risteilijä
** HMS ''Comus'' (R43), Co-luokan hävittäjä
* Comus, brittiläinen 1970-luvulla toiminut rock- ja folk-yhtye

* Kommós, minolaisaikaisen ja antiikin aikaisen kaupungin arkeologinen kohde Kreetan saarella Kreikassa
Harim

**Harim** on kaupunki Pohjois-Syyriassa Idlibin maakunnassa. Kaupunkikuvaa hallitsee saman nimisen linnan raunio, joka on aikanaan näytellyt merkittävää osaa alueen sotahistoriassa. Syyrian vuoden 2004 väestönlaskennan mukaan kaupungissa asui hieman alle 13&nbsp;000 henkilöä.

## Maantiede
Harim sijaitsee 88 kilometriä Aleppota länteen ja 39 kilometriä itään Antakyasta Djabal al-Ala vuoren länsirinteellä hieman Antakyasta Aleppoon kulkevalta tieltä sivuun.

## Historia
Nimi Harim on johdettu seemiläisestä juuresta *ḤRM* kiellettyyn tai pois suljettuun ja paikka on aikanaan ollut yksinkertaisesti lammasaitaus. Bysantin valtakunnan aikana paikalla oli pieni Harim niminen linna. Arabit valtasivat linnan Bysantilta, mutta menettivät sen lopulta takaisin. Vuonna 1804 sen valtasi seldžukkisulttaani Suleiman ibn Qutulmish ja vuonna 1086 sitä miehittivät Malik Shah I:n joukot. Ristiretkeläiset valtasivat sen vuonna 1098, jolloin sen sotilaallinen merkitys kasvoi huomattavasti sen suojatessa reittiä Antiokiaan. Zangidihallitsija Nur al-Dinin onnistui vallata linna vuonna 1164 ja vuonna 1183 sen valtasi Saladin. Ristiretkeläiset yrittivät epäonnistuen vallata linnaa takaisin. Saladinin poika Az-Zahir Ghazi rakennutti linnan lähes kokonaan uudestaan. Hülegü-kaanin johtamien mongolien vallattua linnan se ei enää jälkeenpäin näytellyt tärkeää osaa Syyrian sotahistoriassa.

Harimin linnan rauniot ovat edelleen jäljellä. Nykyisessä kaupungissa on pysyvä tori, jolla myydään paikallisen maaseudun tuotteita. Nykyinen kaupunki on ollut kuuluisa puutarhoistaan, joista ovat kirjoittaneet arabikirjailijat. Syyrian sisällissodan aikana koalitio on tehnyt ilmaiskuja al-Nusran rintamaa vastaan kaupungissa.

## Lähteet
Ignacio de Veintemilla

**Ignacio de Veintemilla** (1828–1908) oli  Ecuadorin presidentti 1876–1883. Hän yritti veljensä kanssa vallankumousta konservatiivista presidentti Gabriel García Morenoa vastaan vuonna 1869, mutta epäonnistui ja joutui lähtemään maanpakoon Eurooppaan. Hän palasi 1875, ja onnistui syrjäyttämään García  Morenon seuraajan Antonio Borreron. Diktaattoria vastaan pitkään taistellut Veintemilla  ei itsekään juuri piitannut perustuslaista, ja hänen hallintoonsa olivat tyytymättömiä sekä konservatiivit että liberaalit. Vuonna 1883 hänet syrjäytettiin sotilasvallankaappauksella. Lähtiessään hän ryösti pankista 200&nbsp;000 pesoa, jonka turvin hän muutti Peruun ja asui siellä loppuelämänsä. 

## Lähteet
Siviilihallinto

**Siviilihallinto** tarkoittaa sotilashallinnon, joskus myös kirkollishallinnon vastakohtaa. Näkökulmasta ja asiayhteydestä riippuen siviilihallinnolla voidaan tarkoittaa eri asioita. Hallinnollisesti katsoen siviilihallinto tarkoittaa sitä osaa julkisen hallinnon järjestämisestä, joka ei kuulu sotilashallinnolle tai kirkollishallinnolle. Siviilihallinnon voi ajatella koostuvan siviilivirkamiehistä, jotka vastaavat kansalaisia koskevien asioiden hoitamisesta, mutta poikkeustilanteissa kuten miehityksen aikana siviilihallinnon järjestämisestä voi vastata myös miehittävän osapuolen sotilasviranomainen tai sotilashallinto.

## Kansainvälinen lainsäädäntö

Haagin kansainvälisessä konferenssissa vuonna 1907 allekirjoitetussa yleissopimuksessa sovittiin sodankäynnin lakeja ja tapoja koskevasta ohjesäännöstä. Suomi liittyi sopimukseen 9. kesäkuuta 1922. Ohjesäännön 43. artikla kuuluu seuraavasti:

Kansainvälisen lainsäädännön näkökulmasta artikla 43 tarkoittaa siviilihallinnon järjestämistä miehityksen aikana. Sopimuksen mukaan siviiliväestön turvaamiseksi miehittäjän tulisi pyrkiä järjestämään miehittämälleen alueelle siviilihallinto miehityksen kohteena olevan valtion lainsäädännön mukaisesti mahdollisimman pian.

Artiklan epämääräisyys on osoittautunut ajoittain ongelmalliseksi. Käytännössä joissakin tapauksissa miehittäjät ovat käyttäneet artiklan mahdollistamaa "esteisyyttä" hyväkseen ja jättäneet noudattamatta paikallista lainsäädäntöä ottaen käyttöön oman lainsäädäntönsä tai jättäneet paikallisen siviiliväestön olojen turvaamisen käytännössä huomiotta.

## Lähteet
* Valtiosopimukset: Haagin toisessa rauhankonferenssissa tehtyjä ja siellä 18 päivänä lokakuuta 1907 allekirjoitettuja kansainvälisiä sopimuksia. Finlex. Viitattu 24.9.2017
* Sassoli, Marco: Legislation and Maintenance of Public Order and Civil Life by Occupying Powers The European Journal of International Law Vol. 16 no.4. 2005. Viitattu 24.9.2017
* 

### Viitteet
Mahlamba Ndlopfu

**Mahlamba Ndlopfu** on Etelä-Afrikan presidentin virka-asunto. Se sijaitsee Pretoriassa, Gautengin provinssissa. Nimi tarkoittaa tsongan kielellä "uutta aamunkoittoa".

Rakennuksen nimi oli aiemmin *Libertas*. Sen suunnitteli arkkitehti Gerard Moerdijk.
## Mahlamba Ndlopfussa asuneet presidentit
* Pieter W. Botha 1984-1989
* Frederik Willem de Klerk  1989 -1994
* Nelson Mandela  1994 -1999
* Thabo Mbeki 1999 -2008
* Kgalema Motlanthe  2008 - 2009
* Jacob Zuma  2009 -2018
* Cyril Ramaphosa vuodesta 2018

## Mahlamba Ndlopfussa asuneet pääministerit
* Jan Smuts 1940 -1948
* Daniel François Malan  1948 - 1954
* Johannes Strijdom  1954 -1958
* Hendrik Verwoerd  1958 -1966 
* John Vorster 1966 - 1978 
* Pieter W. Botha  1978 -1984
Luettelo POP Pankeista

Tämä on luettelo Suomen kaikista **[[POP Pankki]]** -ryhmän (ent. *Paikallisosuuspankki*) osuuspankeista alkaen vuodesta 1997. 

Luettelo sisältää POP-ryhmässä edelleen toimivat pankit ja ne pankit, jotka ovat vuoden 1997 jälkeen vaihtaneet pankkiryhmää tai yhdistyneet toiseen pankkiin. Tällä hetkellä toiminnassa olevat POP Pankit on lueteltu artikkelissa POP Pankki.

Paikallisosuuspankki-ryhmä syntyi, kun 44 osuuspankkia erosi Osuuspankkiryhmästä 1997. Luettelossa ovat kaikki 1997 eronneet POP Pankit ja sen jälkeen fuusioitumalla syntyneet POP Pankit.

Luettelon *Kotipaikka*-sarakkeessa on pankin viimeisin juridinen kotikunta (lakkautettujen pankkien osalta lakkautushetkellä). Vuoden 1997 jälkeen fuusioissa syntyneet POP Pankit on korostettu vihreällä.

Luettelon Ryhmä-sarakkeessa on tieto, mihin pankkiin tai pankkiryhmään pankin liiketoiminta nykyisin kuuluu: OmaSp=yhdistynyt Oma Säästöpankkiin, OP=siirtynyt OP-ryhmään, tyhjä=pysynyt POP-ryhmässä

## Lähteet
* Rahoitustarkastus Toimintakertomus 1997, s. 62 Paikallisosuuspankit (44)
### Viitteet

## Katso myös
* Luettelo Osuuspankeista
* Luettelo Osuuspankeista 1997
Ainsdalen rautatieasema

**Ainsdalen rautatieasema** on rautatieasema Ainsdalen kylässä Merseysidessa. Se sijaitsee Merseyrailin Northern Linen varrella, linjan Southportin haaralla.

Asema avattiin 24. heinäkuuta 1848. Sitä käytti noin 928&nbsp;000 matkustajaa kaudella 2017–2018.

## Lähteet
* 

### Viitteet
Leijonat laivassa

**Leijonat laivassa** (, alaotsikoltaan *Kapina neljästä kultatynnyristä*) on vuonna 1912 valmistunut italialainen mykkäelokuva. Luigi Maggin ohjaaman elokuvan pääosia esittävät Mario Bonnard ja Gigetta Morano.

## Juoni
Purjealus lähtee Afrikasta kuljettamaan leijonia eurooppalaiseen eläintarhaan. Impressaario Johnsonin ahdistelema leijonankesyttäjä Jeannette  rakastuu laivan kapteeniin Jackiin. Mustasukkainen Johnson löytää ruumaan piilotetut kultatynnyrit ja yllyttää miehistön kapinaan. Jack ja Jeannette vetäytyvät ruumaan jossa he sytyttävät tulipalon ja päästävät leijonat vapaaksi. Merimiehet kiipeävät mastoihin ja Jack ja Jeannette pelastautuvat veneellä.

## Näyttelijät

## Tuotanto
Ambrosio Filmin tuottama *Leijonat laivassa* on yksi aikansa ”sensaatiofilmeistä”, joissa jännitystä luotiin villieläinten avulla. ”Mitä enemmän leijonia ja mitä enemmän ne karjuvat, sitä paremmin elokuva menestyy”, totesi yhdysvaltalainen kriitikko. Ambrosio teki 1910-luvun alussa useita Arrigo Frustan käsikirjoittamia ”leijonaelokuvia”, joissa pääosia esittivät sirkustaiteilija Alfred Schneiderin eläimet. Elokuvan naispuolinen päähenkilö on Mario Caserinin ohjaaman *Nelly la domatricen* (1912) tavoin ”moderni nainen”, jolle edes leijonankesyttäjän ammatti ei ole vieras.

Aikalaiskritiikki kiitti elokuvaa jännitäväksi ja hyvin kuvatuksi. Sitä esitettiin Suomessa loppuvuodesta 1912.

## Restaurointi
Elokuvan mustavalkoinen kopio on säilynyt Alankomaiden elokuvamuseossa. Se on nähtävissä Torinon elokuvamuseon Vimeo-sivustolla.

## Lähteet

## Aiheesta muualla
*
Trikloori-isosyanuurihappo

**Trikloori-isosyanuurihappo** (C3N3Cl3O3) on klooria sisältävä heterosyklinen orgaaninen yhdiste. Yhdistettä voidaan käyttää uima-altaiden vesien desinfointiin, puhdistus- ja valkaisuaineissa ja hapettimena ja klooraavana reagenssina orgaanisen kemian synteeseissä.

## Ominaisuudet
Huoneenlämpötilassa trikloori-isosyanuurihappo on valkoisia neulamaisia kiteitä. Yhdiste liukenee hieman veteen, mutta hydrolysoituu vedessä hitaasti muodostaen muun muassa hypokloorihapoketta, typpitrikloridia, diklooriamiinia ja klooriamiinia. Trikloori-isosyanuurihappo liukenee etyyliasetaattiin, asetonitriiliin ja asetoniin sekä hieman kloorattuihin hiilivetyihin ja bentseeniin. Aine on heikko happo ja vahva hapetin. Trikloori-isosyanuurihappo on myrkyllistä ja ärsyttää ihoa, silmiä ja hengitysteitä.

## Valmistus ja käyttö
Trikloori-isosyanuurihappo valmistetaan klooraamalla syanuurihappoa emäksisissä olosuhteissa kloorin tai kloorimonoksidin avulla. Reaktio suoritetaan 0&ndash;15&nbsp;°C:n lämpötilassa.

Trikloori-isosyanuurihappoa voidaan käyttää desinfiointi- ja kloorausaineena uima-altaissa. Erityisesti sitä käytetään pienten kotitalouksien käyttöön tarkoitettujen altaiden vedenpuhdistuskemikaalina tablettimuodossa. Tämän lisäksi se on ainesosa eräissä puhdistus- ja valkaisuaineissa. Orgaanisissa synteeseissä trikloori-isosyanuurihappoa voidaan käyttää klooraamaan muun muassa ketoneja, eettereitä, tioeettereitä, amideja, imidejä ja aromaattisia yhdisteitä. Tämän lisäksi sillä voidaan hapettaa alkoholeja, alkeeneja ja oksiimeja.

## Lähteet
Radio Pikkupäkä

**Radio Pikkupäkä** oli Hyvinkäällä ja Riihimäellä kuulunut paikallisradio. Sen toiminta alkoi nimellä Pikkupäkä 28.10.1988. 1.5.1990-28.10.1994 välillä radio oli nimeltään Päkä. 

## Lähteet
José María Velasco Ibarra

**José María Velasco Ibarra** (1893–1979) oli ecuadorilainen poliitikko, joka valittiin viisi kertaa maansa presidentiksi. Hän opiskeli Quitossa ja Pariisissa ja toimi useissa julkisissa viroissa ennen asettumistaan konservatiivien ehdokkaaksi vuonna 1933. Kongressi ei hyväksynyt Velascon talousuudistusta, ja hän vastasi ottamalla diktaattorin valtuudet, heittämällä oppositiojohtajat vankilaan ja sensuroimalla lehdistöä. Hänet syrjäytettiin sotilasvallankaappauksella 1935.

Velasco pakeni Kolumbiaan , palasi 1944, nousi monipuoluekoalition johdossa presidentiksi, syrjäytettiin uudelleen ja pakeni nyt Argentiinaan. Vuonna 1952 hän palasi, valittiin uudelleen ja hallitsi ainoan kokonaisen vaalikautensa 1952–1956.

## Lähteet
Union Buildings

**Union Buildings** () on rakennuskompleksi, jota käyttää Etelä-Afrikan hallitus ja presidentti. Se sijaitsee Meintjieskopin kukkulalla, Arcadian esikaupunkialueella, Pretoriassa. Rakennuskompleksin suunnitteli Herbert Baker ja se valmistui vuonna 1913. Union Buildings ei sijaitse Pretorian keskustassa, mutta se sijaitsee Pretorian korkeimmalla kohdalla ja muodostaa Etelä-Afrikan kansallisperintökohteen.

Rakennus on Etelä-Afrikan poliittisen elämän keskus ja se on yksi Pretorian ja koko maan tärkeimmistä symboleista. Presidenttien virkaanastujaiset järjestetään Union Buildingsillä.

## Lähteet

## Aiheesta muualla
Memotech

**Memotech** on brittiläinen elektroniikkayritys, jonka perustivat Robert Branton ja Geoff Boyd.

Yritys aloitti valmistamalla laajennuskomponentteja, kuten esimerkiksi muistilaajennuksia Sinclair Researchin ZX81-tietokoneeseen.

Yritys julkaisi myös Memotech MTX mikrotietokoneen,joihin kuuluu versiot MTX500, MTX512 ja RS128.

## Lähteet

## Aiheesta muualla
* Binary Dinosaurs
Sanzu

**Sanzu-joki** () on japanilaisen buddhalaisuuden uskomus, joka vastaa kreikkalaisen mytologian Styks-jokea. Uskotaan, että kuolleiden sielut joutuvat ylittämään joen ennen kuolemanjälkeistä elämää, mistä johtuen japanilaisissa hautajaisissa asetetaan kuusi kolikkoa kuolleen arkkuun.

Sanzu-joen uskotaan yleisesti sijaitsevan Osore-vuorella Pohjois-Japanin syrjäisellä alueella.

## Lähteet